CELEX: 62009CN0101
Language: fi
Date: 2009-03-13 00:00:00
Title: Asia C-101/09: Ennakkoratkaisupyyntö, jonka Bundesverwaltungsgericht (Saksa) on esittänyt 13.3.2009 — Saksan liittotasavalta v. D, muut osapuolet: Der Vertreter des Bundesinteresses beim Bundesverwaltungsgericht ja Bundesbeauftragte für Asylangelegenheiten beim Bundesamt für Migration und Flüchtlinge

6.6.2009   
            
            
               FI
            
            
               Euroopan unionin virallinen lehti
            
            
               C 129/7
            
         Ennakkoratkaisupyyntö, jonka Bundesverwaltungsgericht (Saksa) on esittänyt 13.3.2009 — Saksan liittotasavalta v. D, muut osapuolet: Der Vertreter des Bundesinteresses beim Bundesverwaltungsgericht ja Bundesbeauftragte für Asylangelegenheiten beim Bundesamt für Migration und Flüchtlinge
   (Asia C-101/09)
   2009/C 129/11
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesverwaltungsgericht
   
      Pääasian asianosaiset
   
   
      Kantaja: Saksan liittotasavalta
   
      Vastaaja: D
   
      Muut osapuolet: Der Vertreter des Bundesinteresses beim Bundesverwaltungsgericht
   Der Bundesbeauftragte für Asylangelegenheiten beim Bundesamt für Migration und Flüchtlinge
   
      Ennakkoratkaisukysymykset
   
   
               1)
            
            
               Onko kyseessä kolmansien maiden kansalaisten ja kansalaisuudettomien henkilöiden määrittelyä pakolaisiksi tai muuta kansainvälistä suojelua tarvitseviksi henkilöiksi koskevista vähimmäisvaatimuksista sekä myönnetyn suojelun sisällöstä 29.4.2004 annetun neuvoston direktiivin 2004/83/EY (1) 12 artiklan 2 kohdan b ja c alakohdassa tarkoitettu törkeä muu kuin poliittinen rikos tai Yhdistyneiden kansakuntien tarkoitusperien ja periaatteiden vastainen teko, kun ulkomaalainen on kuulunut useita vuosia taistelijana ja toimihenkilönä sellaiseen järjestöön (tässä tapauksessa PKK:hon) — ja tietyn aikaa myös sen johtoryhmään —, joka on käyttänyt aseellisessa taistelussaan valtiota (tässä tapauksessa Turkkia) vastaan toistuvasti myös terrorimenetelmiä ja joka sisältyy erityistoimenpiteiden toteuttamisesta terrorismin torjumiseksi hyväksytyn neuvoston yhteisen kannan liitteessä olevaan luetteloon henkilöistä, järjestöistä ja ryhmistä, ja kun ulkomaalainen on tukenut aktiivisesti kyseisen järjestön aseellista taistelua korkeassa asemassa?
            
         
               2)
            
            
               Jos ensimmäiseen kysymykseen vastataan myöntävästi: Edellyttääkö se, että pakolaisasema jätetään myöntämättä direktiivin 2004/83/EY 12 artiklan 2 kohdan b ja c alakohdan nojalla, että ulkomaalaisesta aiheutuu edelleen vaaraa?
            
         
               3)
            
            
               Siinä tapauksessa, että toiseen kysymykseen vastataan kieltävästi: Edellyttääkö se, että pakolaisasema jätetään myöntämättä direktiivin 2004/83/EY 12 artiklan 2 kohdan b ja c alakohdan nojalla, yksittäistapauksellista kohtuusarviointia?
            
         
               4)
            
            
               Siinä tapauksessa, että kolmanteen kysymykseen vastataan myöntävästi:
               
                           a)
                        
                        
                           Onko kohtuusarviointia suoritettaessa otettava huomioon, että ulkomaalainen nauttii ihmisoikeuksien ja perusvapauksien suojaamiseksi 4.11.1950 tehdyn yleissopimuksen 3 artiklan tai kansallisten säännösten nojalla suojaa maastapoistamista vastaan?
                        
                     
                           b)
                        
                        
                           Onko pakolaisaseman epääminen kohtuutonta ainoastaan erityisissä poikkeustilanteissa?
                        
                     
         
               5)
            
            
               Onko direktiivin 2004/83/EY 3 artiklan perusteella direktiivin kanssa yhteensopivaa, että ulkomaalaisella tunnustetaan kansallisen valtiosääntöoikeuden mukaan olevan edelleen oikeus turvapaikkaan, vaikka direktiivin 12 artiklan 2 kohdassa tarkoitettu epäämisperuste on sovellettavissa ja pakolaisasema peruutettava direktiivin 14 artiklan 3 kohdan nojalla?
            
         
      (1)  EUVL L 304, s. 12.